
Parlamentul României

Camera Deputaţilor
Comisia pentru industrii                             Comisia pentru administraţie 
              şi servicii                                         publică, amenajarea teritoriului

                                                                            şi echilibru ecologic 

Bucureşti, 7.12.2011                                     Bucureşti, 7.12.2011
                    Nr.23/375/2011                          

    Nr.26/495/2011
Prezentul raport înlocuieşte forma depusă în data de 28.11.2011
BIROUL PERMANENT AL

CAMEREI DEPUTAŢILOR



În conformitate cu prevederile art.135 alin. (21) din Regulamentul Camerei Deputaţilor, republicat, cu modificările şi completările ulterioare, vă înaintăm, alăturat, Raportul comun înlocuitor asupra cererii de reexaminare a Legii privind aprobarea Ordonanţei de urgenţă a Guvernului nr.13/2008 pentru modificarea şi completarea Legii serviciilor comunitare de utilităţi publice nr.51/2006 şi a Legii serviciului de alimentare cu apă şi de canalizare nr.241/2006, trimis, pentru reexaminare, Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic, în procedură de urgenţă, cu adresa nr. PL.x 248/2008/2011 din 16 noiembrie 2011.

Prin obiectul de reglementare şi conţinut, proiectul de lege face parte din categoria legilor organice.
                                PREŞEDINTE,                                            PREŞEDINTE,

                                 Iulian Iancu                                            Vasile Gherasim    

PARLAMENTUL  ROMÂNIEI

              şi servicii                                                                            amenajarea teritoriului şi echilibru ecologic            

   Bucureşti,7.12.2011                                                     



Bucureşti, 7.12.2011
      Nr.23/375/2011                                                                                            Nr.26/495/2011
Prezentul raport înlocuieşte forma depusă în data de 28.11.2011
RAPORT COMUN ÎNLOCUITOR
asupra proiectului de Lege privind aprobarea Ordonanţei de urgenţă a Guvernului nr.13/2008 pentru modificarea şi completarea Legii serviciilor comunitare de utilităţi publice nr.51/2006 şi a Legii serviciului de alimentare cu apă şi de canalizare nr.241/2006



În conformitate cu prevederile art.135 alin. (21) din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru industrii şi servicii au fost sesizate, cu reexaminarea Legii privind aprobarea Ordonanţei de urgenţă a Guvernului nr.13/2008 pentru modificarea şi completarea Legii serviciilor comunitare de utilităţi publice nr.51/2006 şi a Legii serviciului de alimentare cu apă şi de canalizare nr.241/2006, trimisă, cu adresa nr. PL.x. 248/2008/2011 din 16 noiembrie 2011. 

                      Această lege, adoptată de Camera Deputaţilor şi de Senat, cu respectarea prevederilor art.75 şi ale art.76 alin.(1) din Constituţia României, republicată, a fost transmisă, spre promulgare, Preşedintelui României la data de 24 iunie 2011.

În conformitate cu dispoziţiile art. 77 alin. (2) din Constituţia României, republicată, Preşedintele României a formulat cerere de reexaminare asupra legii transmisă spre promulgare,  supunând atenţiei faptul că, la articolul I, punctul 23, legea prevede reţinerea, de către ANRSC, a unei cote de 7% din sumele recuperate în baza titlurilor executorii, prin acţiunile de control şi prin procedura insolvenţei, în vederea utilizării acestor sume ca fonduri pentru acordarea de stimulente personalului ANRSC. Posibilitatea reţinerii acestor sume ca venituri proprii de către ANRSC, se apreciază, în cererea de reexaminare, ca fiind o formă de transformare legală a acestei autorităţi, dintr-o instituţie publică bugetară într-o instituţie bazată pe profit, asemenea unei societăţi comerciale.



Senatul, în calitate de primă Cameră sesizată, a respins cererea de reexaminare în şedinţa din 31 octombrie 2011. 

Potrivit dispoziţiilor art 61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au reluat dezbaterile asupra  legii în raport cu solicitările formulate în cererea de reexaminare.

Examinarea cererii şi a legii a avut loc în şedinţe separate ale celor două comisii sesizate în fond, la data de 5 decembrie 2011 de către Comisia pentru administraţie publică, amenajarea teritoriului şi echilibru ecologic, respectiv 5 decembrie 2011 de către Comisia pentru industrii şi servicii.
La lucrări au fost prezenţi, din partea Comisiei pentru industrii şi servicii, 27 deputaţi din totalul de 30 membri ai comisiei şi din partea Comisiei pentru administraţie publică, amenajarea teritoriului şi echilibru ecologic, 25 deputaţi din totalul de 28 membri ai comisiei.

             În urma examinării cererii de reexaminare şi a legii, precum şi a opiniilor exprimate de membrii celor două comisii, s-a hotărât, cu majoritate de voturi, admiterea cererii de reexaminare formulată de preşedintele României şi supunerea  plenului Camerei Deputaţilor, spre dezbatere şi adoptare, a raportului înlocuitor privind  admiterea cererii de reexaminare şi adoptarea Legii privind aprobarea Ordonanţei de urgenţă a Guvernului nr.13/2008 pentru modificarea şi completarea Legii serviciilor comunitare de utilităţi publice nr.51/2006 şi a Legii serviciului de alimentare cu apă şi de canalizare nr.241/2006, cu amendamente admise.
           După expirarea termenului prevăzut pentru depunerea de către deputaţi a amendamentelor cu privire la propunerea formulată de cele două  comisii sesizate în fond, pentru că nu au fost depuse amendamente, membrii celor două comisii au hotărât să menţină raportul iniţial, şi să supună  plenului Camerei Deputaţilor spre dezbatere şi adoptare  Raportul înlocuitor privind admiterea cererii de reexaminare şi adoptarea Legii privind aprobarea Ordonanţei de urgenţă a Guvernului nr.13/2008 pentru modificarea şi completarea Legii serviciilor comunitare de utilităţi publice nr.51/2006 şi a Legii serviciului de alimentare cu apă şi de canalizare nr.241/2006, cu amendamente admise, care sunt redate în Anexa la prezentul raport.
           Legea face parte din categoria legilor organice, conform prevederilor art.76 alin.(1) din Constituţia României, republicată. 
Anexă
AMENDAMENTE ADMISE                                                   

	Nr. crt.
	Text  iniţial


	Textul legii supus reexaminării
	Amendamente admise

(autorul amendamentului)
	Motivare

	1. 
	Art.19. - (3) Salarizarea personalului A.N.R.S.C. se stabileşte în conformitate cu reglementările legale în vigoare.

(Legea nr.51/2006)


	Art. I

23. La articolul I, după punctul 22 se introduce un nou punct, pct.221 , cu următorul cuprins:

„221. Alineatul 3 al articolului 19 se modifică şi va avea următorul cuprins:

(3) Salarizarea personalului A.N.R.S.C. se stabileşte în conformitate cu reglementările legale în vigoare.   A.N.R.S.C. constituie lunar fonduri pentru acordarea, în condiţiile legii, de stimulente personalului din aparatul propriu, prin reţinerea unei cote de 7% din sumele recuperate în baza titlurilor executorii, prin acţiunile de control şi  prin procedura insolvenţei .”


	
Se elimină

Autori: Comisia pentru industrii şi servicii

Comisia pentru administraţie publică, amenajarea teritoriului şi echilibru ecologic


	Posibilitatea reţinerii acestor sume ca venituri proprii de către ANRSC reprezintă o formă de transformare legală a acestei autorităţi, dintr-o instituţie publică bugetară într-o instituţie bazată pe profit, asemenea unei societăţi comerciale.




                     PREŞEDINTE,                                                            
     PREŞEDINTE,
                    IULIAN IANCU                                                              VASILE GHERASIM
                     SECRETAR,                                                        
       SECRETAR,
                   MIRCEA  MARIN                                                            GHEORGHE CIOCAN
Consilier parlamentar,                                                                                                                                                        Consilier parlamentar,
Silvia Vlăsceanu                                                                                                                                                                       Iulia Toader
Expert parlamentar,  Nicoleta Toma

